text: ERC-JxP fa un comunicat de condemna pels consellers cessats i empresonats | Ràdio Pineda
  ERC-JxP fa un comunicat de condemna pels consellers cessats i empresonats
  6 November 2017 - Submitted by Maria Josep Hernández
  Enviat per Maria Josep Hernández el 6 November 2017
  Foto: Els cinc regidors i regidores del grup municipal d'ERC-JxP al ple d'octubre de l'Ajuntament denunciant l'empresonament dels presidents d'Òmnium i l'ANC
  ERC Pineda - JuntsxPineda ha emès un comunicat de condemna per l'empresonament dels consellers cessats pel govern espanyol, «legítimament escollits pel poble de Catalunya». En el comunicat expressen que és una «persecució que respon a motius estrictament polítics» i denuncien que compten «amb la connivència i complicitat del poder judicial espanyol; intentant de purgar i eradicar qualsevol força que suposi una alternativa legítima, i per tant democràtica, a les eleccions del 21-D».
  En aquest comunicat, ERC-JxP també denuncia el que consideren «la complicitat , silenciosa, de determinades forces polítiques adobant un clima de fractura social i política» i animen a la ciutadania de Pineda «a participar dels actes i accions que es fomentin des de les entitats socials en la defensa de les nostres institucions». També demanen «que aquestes accions es desenvolupin de manera pacífica i cívica, dintre dels valors democràtics que caracteritzen la nostra societat».
  El comunicat acaba expressant que actualment «estem vivint una pàgina negra de la nostra història», que «no és només un atac contra les forces independentistes» i reitera que es tracta «d'un atac contra de democràcia, la llibertat de pensament i contra els drets fonamentals»